ILMU SOSIAL BUDAYA DASAR (ISBD)
Dosen Pengajar :
Prof. Emer M.P. Lambut, Ems
Oleh :
Pajrian Noor
(A1B212217)
Universitas Lambung Mangkurat
Fakultas Keguruan dan Pendidikan
Prodi Bahasa Inggris, Reg. B
2012/2013
Karajaan Pulau Halimun
Raja Pakurindang
di Karajaan Pulau Halimun itu baisi dua buting
anak lakian yang gagah banar lawan jua pintar, kakanya tu ngarannya Sambu
Batung dan adingnya Sambu Ranjana. Bedua
beading itu beisi kelakuan yang belainan
, kaya langit lawan bumi jar urang tu. Sambu Batung urangnya sifatnya katuju
bakawan lawan juwa beramian. Sambu Ranjana kabalikan kada katuju bakawan lawan
juwa baramian, inya tu katuju manyaurangan.
Di bawah
pimpinan Raja Pakurindang, rakyat Karajaan
Pulau Halimun hidupnya rukun, makmur, lawan juwa kada bakalahian, buhanya tu
katuju bagawian. Kebutuhan sahari-hari buhanya
hasilnya sorang karna buhanya
tu bagana di satu
pulau haja makanya buhanya tu kawa pinandu lawan nang lainnya kadada
bararasiahan antara babuhannya, barataan tu kaya dangsanak tu pank. Rakyat
Karajaan Pulau Halimun kada suah
barhubungan lawan warga pulau nang lain , sabab kadada yang
suah ada warga nang lain yang datang ke pulau inya.
Pada suatu hari raja
Pakurindang manyuruh barataan pasukannya gasan bakumpul di istana , karana inya
handak manyampaiakan habar nang penting. “Karna buhan ikam sudah hidup
sajahtera lawan jua aku sudah tuha, sudah saatnya aku meninggalkan
istana, gasan batapa “ Ujar Raja
Pakurindang. “pian handak batapa di
mana?” Panglima Ranggas Kanibungan betakun sambil sujut di muka raja.
Karna awaknya yang ganal lawan jua
tinggi lantai istana bergatar oleh
langkahnya . Sanjatanya, kapak raksasa yang beratnya tu kaya seikung hadangan
ganal, beandakan di bahunya. “Di pulau
ini jua. Di gunung yang disalimut mega.”
“Maaf,
raja.kayapa bila pian kadada? Siapa yang maurus?” Sambu Luan, penasihat raja, batakun
sambil memusut-musut kumisnya. “anakku Sambu Batung inya yang pacang maurus
kepamarintahan karajaan ini . Tantu saja dengan bantuan buhan ikam, panglima
lawan para punggawa. Tatapi, walaupun aku kaina kada bagana di sini lagi , lain
bararti aku handak mahilang sama sakali. Dari ujung gunung, aku handak memantau barataannya . Sekali waktu, aku akan mambariakan
patunjuk dalam bentuk isyarat lawan tanda-tanda.”
“Apa yang harus
buhan kami gawi , abahku ?” takunan Sambu Batung. “Jadilah pamimpin yang adil
lawan jua bijaksana. Rukunlah lawan
Sambu Ranjana. Buhan ikam tu harus mamberi teladan, supaya manjadi panutan. Bukankah sebelum mangkat
dahulu, mendiang uma ikam sudah melajari
hal itu?”. Sambu Batung lawan Sambu
Ranjana mangangguk. Kadada tawar-manawar lagi. Jamba Angan, wakil panglima,
nang semula handak bapandir , mengurungkan niatnya. Inya sadar, kalau Raja Pakurindang sudah meninggalkan balai persidangan dan masuk ke
kamar istana, besesiap sebalum tulak ,
kadada lagi yang kawa di gawinya. Sabujurnya , masih ada yang handak di
padahinya yang liwar pentingnya. Sebagai urang nang sudah berumur, matanya yang jeli tahu bahwa Putri
Sewangi, anak kandungnya, liwar mencintai Sambu Batung. Namun, Raja
Pakurindang sudah menjodohkan Sambu
Ranjana dengan putrinya itu!
Inya jua mandengar kabar bahwa Sambu Batung
manaruh hati lawan Putri Perak, anak
Panglima Ranggas Kanibungan. Calakanya, Putri Perak mencintai Sambu Ranjana!
Lebih celaka lagi, Sambu Ranjana badiam-diam manaruh hati lawan Putri Sewangi. Gasan
mengurai benang kusut itu lawan jua mahindari
kamungkinan terjadinya aib di bagian bangsawan istana, Jamba Angan
suah mengadakan katamuan rahahasian lawan
Sambu Luan, gasan minta nasihat. Inya
terdorong menggawe ngitu , sabab
takana lawan nasib putrinya sorang, Putri Sewangi.
Gasan Sambu Luan, Jamba Angan mamadahakan , bahwa
inya rancak mandangar kasak-kusuk:
secara sambunyi-sambunyi Sambu
Batung memaksa batamu lawan Putri Perak, bahkan suah menerobos
masuk ke Taman Putri! Buhan pangawalnya kadada yang waninya menggangunya.
Pada pertemuan
rahasia di tangah malam ngitu , Jamba Angan kada mandapat nasihat apa pun dari
Sambu Luan. Sambu Luan saakan dihadapakan lawan persoalan yang kada kawa di
selesaikan. Imbah mengusap-usap kumisnya
yang beruban lawan jua tapikir, penasihat karajaan itu meangkat bahunya, kada kawa baubah-ubah . Beisukan
harinya, barataan aparat Karajaan Pulau Halimun malapas kebarangkatan Raja Pakurindang. Tatapi, iring-iringan
kereta kencana lawan prajurit bekuda itu hanya sampai di batis gunung. Habis itu
kadada lagi yang wani menaiki gunung ngitu. Jar urang, gunung itu bahantu banar, dihuni binatang buas, raksasa, siluman lawan jua makhluk-makhluk halus. Hanya urang-urang yang
sakti lawan manda guna yang kawa manaiki gunung itu. Syahdan, imbah tiga hari tiga malam betapa, pohon-pohon yang
tumbuh dalam jarak tiga meter di parak Raja Pakurindang merunduk ke arahnya, seolah
mambari hurmat. Imbah tujuh hari tujuh
malam, sasabatan lawan pepohonan
ganal yang bejarak tujuh meter menggawe
yang sama jua. belangsung tarus manerus, sampai lawan pepohnan yang berjarak sambilan puluh
sambilan ribu sambilan ratus sambilan meter! Barataanya merunduk, kaya
besujud lawan jua manyatakan
takluk. Di kajauhan, sabat-sabat lawan jua pepohonan itu berbentuk pegunungan
yang diselimuti awan.
Kaya lawan saat dipimpin Raja Pakurindang, di bawah
kapemimpinan Sambu Batung warga Kerajaan
Pulau Halimun hidup tenteram, damai, aman, makmur. Sabagai pendamping hidup,
inya melamar Putri Perak. Pesta
bekawinan berlangsung dengan meriah lawan jua
dirayakan barataan warga karajaan.
Imbah betahun , pas suatu hari terjadi peristiwa genting. Dalam
sidang di istana yang dihadiri barataan
aparat karajaan, terjadi perkelahian sengit antara Sambu Batung lawan Sambu
Ranjana. Buhannya tu belainan cara meampihi masalah itu. Dari penjuru kampong ,
aparat karajaan mendapat habar tentang terjadinya peristiwa yang mengancam
kelangsungan hidup warga. Sidang berjalan tegang. Hanya beberapa urang yang
wanii bepandir , yaitu Panglima Ranggas
Kanibungan lawan jua Sambu Luan. “Anakku bardua, pamanda harap ampihlah
bekelahi. Lebih baik kita mancari cara meampihakan...,” ujar Sambu Luan. “kada , pamanda! Kanda Sambu
Batung harus batanggung jawab lawan masalah
ini!” Sambu Ranjana bekuciak. Jamba Angan lawan Sambu Lantar mengangguk, mengiyakan. “Di
karajaan ini kadada yang bias membuka rahasia mantra penyibak halimun,
kecuali urangnya bepengaruh. Jelas, inya
handak marusak tatanan lawan kedamaian dengan memasukakan budaya luar!”
Malihat keadaan kian genting, peserta sidang mulai berdiri sebuting-sebuting
, tepecah menjadi dua buting
kelompok. Sebuting kelompok mandukung
Sambu Batung, lainnya mandukung Sambu Ranjana. “Dalam keadaan genting ini,
kita jangan sampai tepecah belah,”
Panglima Ranggas Kanibungan berusaha manengahi. “Tuduhan anakku Sambu Ranjana itu kada bedasar. Pamanda
harap...” “Cukup, pamanda!” bentak Sambu Ranjana. “Pamanda tentu kada handak
manyalahakan minantu sorang. Buhan ikam
tu sudah besekongkol! Buhan ikam
ingin kada waktu manjual negeri kita lawan urang luar dengan membuka diri pada kerajaan lain!” Mandengar
sikap adingnya yang kada supan lawan sudah keterlaluan, Sambu Batung kada tahan
lagi dah handak menamparnya. palagi,
kata-kata kasar itu ditujukan kepada mentua, sekaligus guru, yang dihormatinya.
Jeritan bininya , Putri Perak, kada di
heraninya lagi. Sambu Batung sudah badiri di hadapan Sambu
Ranjana. Ketika inya handak membuka mulut, barataan urang takajut lawan
suara nyaringnya itu , disusul guncangan karas. Mendadak, udara tarasa panas
menyengat. Imbah itu suasannya menjadi kacau banar. Setelah guncangan mereda,
kecemasan membayang di muha baratan aparat kerajaan ketika malihat serombongan
warga berdesakan memasuki balai sidang. “Mohon ampun, paduka. Sudah mulai tadi kami handak memadahakan hal ini. Tapi kami kada bisa masuk, karena harus menyelamatkan diri...”
Dengan mata manangis, buhannya melapor. Kadada sebab musabab yang jelas, hewan
paliharaan mereka mati mendadak. Tanaman, pepohonan, pahumaan, menjadi karing barataan. “Kami minta pelindungan, paduka. Bencana mulai malanda.
Tanda-tanda lawan isyarat sudah talihat. Di gunung petapaan Raja Pakurindang
sudah barkibar bandera habang !”
Sambu Batung lawan barataan aparat
karajaan takajut . buhannya marasa ingat
amanat Raja Pakurindang: “kalo di puncak gunung barkibar bandera putih, itu
bararti datangnya kedamaian lawan
kemakmuran. kalo bandera kuning, betanda kekaringan lawan jua panyakit. Kalau
banderanya bawarna habang, itu betanda handak
datangnya bencana lawan bala...”. Malihat Sambu Batung diam mematung,
Punggawa Sembilan langsung menghaturkan
sembah. Buhanya meminta supaya
junjungannya menggawe tindakan
nyata gasan malindungi warga, mambarikan bantuan. Amun, Sambu Batung tatap mambisu.
Sebuah guncangan dan hawa panas timbul-timbul datang lagi, lebih kuat lawan lebih
panas daripada tadi. Di antara suara gemuruh lawan hawa panas yang manyengat,
lantai, dinding lawan tihang-tihang istana retak lawan hancur
sabuting-sabuting, Sambu Ranjana bakuciak ,
“Sambu Batung, ikam pandusta ! ikam sudah malanggar wasiat tetuhaan!barataan ini salah ikam!”
“raja, tolong jangan bakalahi
lagi! Ayo bakumpul mahadapi masalah ini!” Panglima Ranggas Kanibungan
manangahi. lawan Punggawa Sambilan, inya
baingkutan tangan sabuting lawan
nang lain. Buhannya badiri di antara
tihang-tihang istana yang rusak. “ayo
kita barataan bulatkan tekad, satukan
hati, gasan mausir kakuatan jahat ini!”. Pandiran Panglima Ranggas Kanibungan
itu seolah menyuruh. Sambu Batung lawan Sambu Ranjana tepaksa mengalah. Kaduanya
menggabungkan diri dalam barisan. Tapi, buhannya kada hakun begandengan tangan. Alhasil, Sambu Batung di
ujung barisan sabelah kiri, Sambu Ranjana di kanan. Panglima Ranggas Kanibungan
di tangah.
Dipimpin Panglima
Ranggas Kanibungan, sesaat buhannya
memajamkan mata. Menghimpun kakuatan batin, manyalurkannya melalui
tangan sorang-sorang lawan beimbai memukulkannya sekuat tanaga sambil bakuciak
Sasaran pukulan buhannya adalah arus panas berapi yang bapusar di hadapan, bapusar
kaya angin puting beliung. Apa pun yang di lewatinya hancuran. Tatapi,lainnya
ampih , arus panas berapi itu malahan bebalik lawan memantulkan pukulan
yang buhannya lancarkan! Buhannya
terlempar, jauh banar, terpancar-pancar lawan gugur pakaian hangus lawan jua awak buhannya
lingsak-lingsak . Kapak ganal Ranggas Kanibungan gen takipai Jauh.
imbah itu ngaranya inya manjadi Pulau Kapak.
Imbah bakalahi tujuh hari tujuh malam lawan malihatakan
barataan kasaktian, buhannya sadar kada mungkin mangalahkan kakuatan jahat
itu. waktu langit bakajutan kadap lawan jua hujan
daras turun, di angkasa tadengar suara.
Suara yang buhannya tu pinandu. Suara Raja Pakurindang!
“Wahai warga
Pulau Halimun... Parcuma buhan ikam melawan. Ini sudah takdir. Kada kawal lagi dah disalahkan.
Lawan ikam , anakku, dangarakanlah titahku...”
“abahku ...” Sambu Batung lawan Sambu
Ranjana baimbaian manyahuti, lamah lawan
gemetar. “Sambu Batung, ikam lawan Putri Perak bagana di utara pulau ini.
Taruskan kahandak ikam membuka diri lawan membaur di alam nyata... lawan ikam jua ,
Sambu Ranjana, bagana di selatan.
Tarusakan niat ikam menutup diri. Aku marestui kahandak buhan
ikam badua . tapi, ingat, biar hidup di alam yang belainan , buhan ikam harus rukun.
Harus tetap membantui lawan jua saling
maingatakan ...”
“ pandiran abah akan buhan kami
junjung....” Sambu Batung lawan Sambu Ranjana beimbaian manyahut. Beimbaian
lawan itu, bunyi guntur, kilat
mambalah angkasa. Hujan turun daras banar, meulah banjir. Mulai ujung gunung, banyu mangalir, . Melongsorkan tanah,
babatuan, hewan-hewan lawan jua pepohonan. Pohon-pohon ganal patah disambar petir, tecabut sampai akarnya. Banjir ganal mahanyutakan Putri Sewangi.Lawan hati yang sangkal sesal, ditawaknya serudungnya yang basah oleh banyu mata.
Serudung itu ditarabangakan angin, jauh banar. Kaina , inya menjadi Pulau
Serudung. Dalam duka lawan jua nestapa,
inya basumpah kada hakun balaki lawan nanyaurangkan diri.
Gara-gara
sumpahnya itu, Putri Sewangi berubah jadi pulau saurangan, Pulau Sewangi.
Dipisahakan oleh laut lawan beandak di sebelah barat Kerajaan Pulau Halimun,
inya masih kawa melihat abahnya, Jamba
Angan, yang menjadi Gunung Jambangan. Gunung Jambangan masih beparakan lawan
Sambu Ranjana, yang menjadi Gunung Saranjana. Gunung yang hibak misteri lawan
teka-teki. Sambu Batung menjadi Gunung Sebatung, behigaan lawan Gunung Perak.
Banjir ganal itu
jua mehanyutakan Sambu Lantar. imbah kelawasan hanyut, inya tedampar di wadah
yang imbahitu dingarani Desa Lontar. Punggawa Sembilan, yaitu Marsiri,
Mardapan, Margalap, Marabatuan, Marmalikan, Mardanawan dan Markalambahu hanyut
paling jauh lawan menjadi Pulau Sembilan. Samunyaan kesaktian yang buhannya
beisi tegabung jadi satu, manjadi Pulau
Sebuku.
sumber : Bpk. M. Syukri Munas (seorang tokoh masyarakat kotabaru)
ban_Latn min_Latn eng_Latn zsm_Latn zsm_Latn mos_Latn bjn_Latn ban_Latn ace_Latn unk sun_Latn sun_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn zsm_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn ind_Latn bjn_Latn bjn_Latn zsm_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn ind_Latn ind_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn ind_Latn ind_Latn ind_Latn ind_Latn bjn_Latn ind_Latn bjn_Latn bjn_Latn bjn_Latn bjn_Latn min_Latn bjn_Latn bjn_Latn bjn_Latn bjn_Latn ind_Latn zsm_Latn ind_Latn bjn_Latn ind_Latn zsm_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn ind_Latn bjn_Latn bjn_Latn kon_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn kac_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn bjn_Latn